text: Unge skal lokkes med mobile valgsteder
  02 september 2013 kl. 11.17
  Flere kommuner vil oprette mobile valgsteder på skoler for at tiltrække unge vælgere til kommunalvalget 19. november. Men halvdelen af kommunerne i Syd- og Sønderjylland siger nej til at give de yngste vælgere særbehandling.
  Syv kommuner har valgt at lade en valgbus besøge ungdomsuddannelserne og samle stemmesedler ind i ugerne op til kommunalvalget.
  På den måde ønsker man at forhøje den lave stemmeprocent hos de unge. Til det forrige kommunalvalg stemte kun 45 pct. af unge mellem 19 og 25 år.
  TV SYD besøger i dag Haderslev og Aabenraa Kommner.
  I Haderslev har byrådet sagt nej til mobilvalgsteder. De unge skal ikke have særbehandling, mener flere politikere i Haderslev.
  I Aabenraa har de valgt at prøve at vække interessen for kommunalpolitik hos de unge.
  I loven er angivet, hvor kommunerne er forpligtet til at tilbyde borgere mulighed for at afgive deres stemme på valgdagen. Det gælder f.eks. på plejecentre eller i fængsler.
  De nye mobile valgsteder skal besøg gymnasier, tekniske skoler og andre uddannelsesinstitutioner. Her får eleverne mulighed for at aflevere deres stemme i form af en brevstemme.
  I TV SYDs området har følgende kommuner valgt at tilbyde mobile valgsteder:
  Aabenraa, Esbjerg, Varde, Sønderborg, Hedensted, Horsens og Kolding.Og disse kommuner har valgt at sige nej:Haderslev, Tønder, Fanø, Vejle, Fredericia, Billund og Vejen.
  
  